《题黄维嘉医士小像三首 其一》
清代·徐士佳

流莺啼倦已春深，杨柳新条绿满林。独有丹青传不得，先生一片济人心。

作者简介：字拙安，光绪丁丑进士，吏部验封司郎中，官至热河兵备道。清廉自矢，鼎革后几不能旋里。热河都统熊希龄赠之以金，始克成行。官谏垣时与同里吴侍御鸿甲并有声。民国初年邑修续志，缪京卿荃孙任总纂，先生任协纂。年七十馀卒。